SURSE Nou caz de infecție cu coronavirus confirmat la un controlor de trafic de la Romatsa

Un nou caz de coronavirus a fost confirmat în această după amiază la un controlor de trafic de la Romatsa, au declarat pentru G4Media.ro surse din cadrul instituției. Controlorul de trafic și prietena lui, stewardesă pe ruta Italia, ar fi fost testați la Matei Balș, însă doar bărbatul ar fi fost testat pozitiv. Numărul cazurilor de infecție se ridică astfel la 33.

UPDATE Controlorul de trafic a fost si la un curs la Luxembourg recent. Potrivit surselor G4Media.ro, la Romatsa a interacționat la revenirea în țară cu angajații de la contabilitate, resurse umane si a si luat masa cu alti controlori de zbor.

Potrivit surselor G4Media.ro, activitatea Romatsa, compania care dirijează traficul aerian pe teritoriul României, nu va fi deocamdată afectată. În funcție de câți controlori de trafic vor veni la serviciu se vor comunica restricții de trafic aerian, însă deocamdată nu e cazul dat fiind că traficul aerian este oricum redus, au mai precizat sursele citate.

Potrivit acestora, activitatea Romatsa se sistează doar dacă se ajute la 60% prezență.